**Destine și stele!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Destine și stele!

...

Ard focuri în cer. Planete și astre

În spațiu plutesc. Vise și gânduri

Se-amestecă toate. Pe rânduri,

Cuvinte se scriu. Destinele noastre,

Prin clipe răzbat. Anii se-nșiră

Și se adună în noi. Pădurile pier,

Sunete plâng. Un cântec de liră

Și-o doină se-aud. E liniște-n cer,

Doar astrele ard. Bucăți de-ntuneric

Cad pe pământ. Drum la răscruce

E-al lumii efort. Zbucium bezmetic

E viața întreagă. Și timpul se duce

Și astre clipele leagă-ntre ele

Destine și stele!